"Sy werk op skepe en reis die wêreld vol. Sy is 'n vrygees, plat op die aarde, het 'n gesonde selfbeeld en is baie lief vir haar vriende. Sy is aanpasbaar en 'n ewige optimus," het Amalia kort voor Vergeet my Nie se verfilming aan Huisgenoot gesê.
"Thea is nogal baie soos ek. Ek sien uit om haar te speel omdat helfde van my familie van Namibië af kom en ek nog altyd na aan die land gevoel het. Ek identifiseer met haar persoonlikheid, maar ook met waar sy vandaan kom. Ek is net so lief vir reis en dit was vir my een van die groot trekpleisters aan die projek."
“Dankie julle! Die herinneringe is steeds so helder soos ’n Namib-sonsondergang,” het sy kort ná die verfilming by foto’s van haar en van haar mede-akteurs geskryf.
En as jy kyk na die foto's lyk dit asof hulle steeds net so verlief is soos die dag toe hulle ’n paar jaar gelede aan die Weskus ontmoet het.